# Mireia Vehí i Cantenys

Mireia Vehí i Cantenys (Vilafant, 1985) és una sociòloga, activista i política catalana, diputada al Congrés dels Diputats des de 2019. Va ser diputada al Parlament de Catalunya entre 2016 i 2018 per la Candidatura d'Unitat Popular (CUP).

## Biografia

Va néixer l'any 1985 a la localitat empordanesa de Vilafant. És filla d'Agustí Vehí, sotsinspector de la guàrdia urbana de Figueres, i Consol Cantenys, alcaldessa de Vilafant pel PSC des de 2009, i germana gran de Pau i Laia Vehí, cantants del duet musical North State. Es va llicenciar en sociologia el 2010 per la Universitat de Granada. Amb una àmplia trajectòria activista, va participar en el moviment okupa de la ciutat andalusa. Després va iniciar un postgrau en Societats Africanes i Desenvolupament a la Universitat Pompeu Fabra i un màster en Dones, Gènere i Ciutadania a l'Institut Interuniversitari d'Estudis de Dones i Gènere. És membre de la junta del Centre d'Estudis Africans i Interculturals i representant de la campanya Tanquem els CIE.

## Trajectòria

Inicis com a militant del moviment autònom okupa i llibertari. Militant a la CUP des de 2015, va ser inclosa en el número 8 de la llista del partit per Barcelona de cara a les eleccions al Parlament de Catalunya de setembre de 2015. Es va convertir en diputada el gener de 2016, cobrint una de les vacants creades per les renúncies de Julià de Jòdar, Josep Manel Busqueta i Antonio Baños. Amb acta parlamentària durant la resta de la legislatura, posteriorment formà part del Secretariat Nacional del partit. Considerada com pròxima a Endavant, l'octubre de 2019 fou proposada a la militància com a cap de llista per Barcelona al Congrés dels Diputats en les eleccions generals espanyoles de novembre de 2019, i resultà electa.

## Publicacions

* Amnistia. Propostes per a un debat necessari. Manresa: Tigre de Paper Edicions, 2021. ISBN 978-84-18705-02-1.

## Notes

* ↑ Malgrat les diferències polítiques, Vehí manté una fluïda comunicació en temes de política amb la seva mare. De fet, en la campanya per a les eleccions municipals de maig de 2019 Mireia Vehí va intervenir en un míting a la seva localitat natal, per presentar i donar suport a la candidatura del PSC, encapçalada per la seva mare, Consol Cantenys.
* ↑ VilaWeb esmenta la Universitat Autònoma de Barcelona.

## Referències

* ↑ Puntí, Joan. «Consol Cantenys (PSC) aspira a ser l'alcaldessa de Vilafant per quart mandat». ElPuntAvui.cat, 07-03-2019. [Consulta: 9 novembre 2019].
* 1 2 NacióDigital. «L'exdiputada de la CUP Mireia Vehí intervé en un míting del PSC | NacióDigital». Arxivat de l'original el 2019-05-16. [Consulta: 7 desembre 2019].
* ↑ «North State debutan con Before the Silence» (en castellà). Muzikalia.com, 31-07-2019. [Consulta: 9 novembre 2019].
* 1 2 Urreta, Edurne «La madre de Mireia Vehí, la diputada de la CUP que se quitó el flequillo para ir al Congreso: "Le hace mucha ilusión"» (en castellà). El Mundo.
* ↑ Fernández, Marina «Autoretrat dels candidats del 10-N a Catalunya». El Nacional, 10-11-2019.
* ↑ «Vehí Cantenys, Mireia». Congrés dels Diputats.
* ↑ «La CUP renova el 40% dels diputats que té al parlament». Vilaweb, 12-01-2016. [Consulta: 12 gener 2016].
* ↑ Ansola, Emma «“La gent ha aconseguit fer un torcebraç a l'Estat”». El Punt Avui, 06-11-2019.
* ↑ «Qui són i d'on vénen els candidats de la CUP al Congrés». [Consulta: 14 març 2020].
* ↑ «Edicto de 31 de agosto de 2015, por el que se hacen públicas las candidaturas proclamadas por la Junta Electoral Provincial de Barcelona para las elecciones al Parlamento de Cataluña». Diari Oficial de la Generalitat de Catalunya, 6947, 01-09-2015. Arxivat de l'original el 2021-07-05. ISSN: 1988-298X [Consulta: 7 desembre 2019].
* ↑ «La filla de l'alcaldessa socialista de Vilafant és una de les noves diputades de la CUP». Diari de Girona, 14-01-2016.
* ↑ «Mireia Vehí serà la candidata de la CUP al Congrés el 10-N». ElPuntAvui.cat, 04-10-2019. [Consulta: 9 novembre 2019].
* ↑ «Mireia Vehí». ElCrític.cat. [Consulta: 9 novembre 2019].
* ↑ NacióDigital. «Mireia Vehí liderarà la CUP a les eleccions espanyoles | NacióDigital». [Consulta: 7 desembre 2019].
* ↑ «La CUP proposa Mireia Vehí com a cap de llista el 10-N». VilaWeb, 04-10-2019. [Consulta: 5 octubre 2019].
* ↑ «Amnistia. Propostes per a un debat necessari». Literal 2021, 22 maig021. [Consulta: 23 maig 2021].

## Enllaços externs

* Fitxa diputada al Congrés de Diputats (castellà)
* Fitxa diputada al Parlament de Catalunya